liechticonsulting/filtered_apertus_pretrained huggingface dataset:
Przyborze (pronunzia: [pʂɨˈbɔʐɛ]) è in lieu da la Pologna nord-occidentala. El appartegna a la vischnanca da Łobez ch'è situada en il circul da Łobez dal voivodat da Pomarania dal Vest. Il vitg sa chatta var 7 kilometers al nord da la citad da Łobez. Il vitg dumbra 40 habitants. Tranter il 1975 ed il 1998 appartegneva Przyborze al voivodat da Szczecin (Stettin).
Préverenges è ina vischnanca svizra en il chantun Vad en il district Morges.
Prévondavaux è ina vischnanca svizra en il chantun Friburg en il district Broye.

Colliaziuns
Prévonloup è ina vischnanca svizra en il chantun Vad en il district Broye-Vully.

Colliaziuns
Il prüm cudesch da Moses (per rumauntsch grischun emprim cudesch da Moses; impè da Moses es eir üsito il möd da scriver Mose) es la prüma scrittüra dal Vegl Testamaint illa Bibgia cristiauna respectivmaing da la Tora dal Tenach dals Güdevs. El vain eir nomno ‘’Genesis’’ (grec per origen [dal muond]).

Autur
Taunt la tradiziun güdeva scu eir quella dals cristiauns consideraiva a Moses scu'l autur dal cudesch. La perscrutaziun moderna quinta cun bgers scriptuors düraunt üna pruna da tschientiners e vezza la luveda la pü veglia dal cudesch intuorn l'an 1000 aunz la naschentscha da Gesu, las parts las pü giuvnas e dimena la redacziun finela incirca dal 400 aunz Cristus.

Cuntgnieu
Il prüm cudesch da Mose parta dals duos raquints cu cha’l muond es gnieu creo our da l'ünguotta.
Il cudesch quinta da la spirala da candergiò da l'umanited zieva cha'l mel s'ho musso illa melobientscha dad Adam ed Eva aint il paradis ed alura i'l prüm mordraretsch tres Cain vi da sieu frer Abel.
La dramatica da las tendenzas negativas s'augmainta viepü.
La noschded dals umauns maina a la catastrofa dal diluvi (chapitel 6-9) chi vain finieu tres la cumpaschiun da Dieu chi s'arüvla da sia decisiun da desdrüer la vita dal muond oriund. La vita chi banduna la barcha sto suot üna nouva benedicziun dal Segner. L'arch in tschêl simbolisescha la lia renoveda traunter Dieu e sias creatüras.
Ma adonta da la vöglia divina da cumanzer danöv vo il svilup negativ inavaunt. La fabrica da la tuor da Babel es il punct culminant da la resistenza cunter Dieu ed ho la consequenza cha'ls umauns vegnan derasos e perdan lur lingua cumünaivla. L'umanited vo in töchs e pövels singuls rimplazzan l'united da pü bod.
La clameda dad Abraham in chapitel 15 significha il cumanzamaint d'üna nouva: Dieu fo partir ün movimaint per furmer üna umanited recreeda chi sanctifichescha sieu nom danöv.
Cun Abraham cumainzan ils raquints dals uschedits archbaps chi cumpiglian sper Abraham eir a sieu figl Isaac e'l abiedi Jacob. Il ciclus da quistas istorgias tendscha fin al 36evel chapitel.
Ils chapitels 37 fin 50 preschaintan l'istorgia da Josef chi'd es independenta e serreda in se svess.

Litteratura
Lothar Ruppert: Genesis. Ein kritischer und theologischer Kommentar (= Ün commentari critic e teologic). 4 Toms parziels. Echter Verlag, Würzburg 2003-2008, Part 1: Gen 1,1-11,26 ISBN 3-429-01451-4, Part 2: Gen 11,27 - 25,18 ISBN 3-429-02461-7, Part 3: Gen 25,19-36,43 ISBN 3-429-02734-9, Pars 4: Gen 37,1 - 50,26 ISBN 3-429-03010-2
Helmut Thielicke: Wie die Welt begann. Der Mensch in der Urgeschichte der Bibel (= Scu cha'l muond cumanzaiva. L'umaun illa prüm'istorgia da la Bibgia) 1960. ISBN 3-7918-2114-8

Colliaziuns
Infurmaziuns fundamentelas davart il prüm cudesch da Mose our da la vista da la scienza biblica
Il Psalm svizzer è l'imni naziunal da la Svizra.

Rumantsch: Psalm svizzer
da Flurin Camathias (1898 - 1948) (adattaziun da la versiun sursilvana en rumantsch grischun)

Tudestg: Schweizerpsalm
da Leonhard Widmer (1809-1867).

Franzos: Cantique suisse
da Charles Chatelanat (1833-1907).

Talian: Salmo svizzero
da Camillo Valsangiacomo (1898-1978).

Auters projects
Wikifuntaunas: Psalm Svizzer – Texts da funtauna
Quai è la versiun originala sursilvana dal Psalm svizzer cun il text da Alfons Tuor (1871-1904).

Text
1. strofa
Cu las pezzas dal sulegl splendureschan bein marvegl,
Ves jeu Tei, sublim Signur, Creatur!
Cu las brischan dall' aurora,
Ura, liber Svizzer, ura!
Ti has lu in sentiment,
Ti has lu in sentiment de tiu Bab sul firmament,
De tiu Bab, tiu Bab, sul firmament.
2. strofa
Cu il serendent sulegl resplendescha da smarvegl,
Anflel Tei, miu Creatur, Amatur!
Vesel nundumbreirlas steilas,
Tarlischontas sco candeilas.
Jeu hai lu in sentiment,
Jeu hai lu in sentiment de tiu Bab sul firmament,
De tiu Bab, tiu Bab, sul firmament.
3. strofa
Cu orcans sut il sulegl mettan tut en discavegl,
Stai cun mei, o Directeur, Salvatur!
Els orcans ils pli sgarscheivels.
Su cun Tiu agid statteivels.
Jeu hai lu in sentiment,
Jeu hai lu in sentiment de tiu Bab sul firmament,
De tiu Bab, tiu Bab, sul firmament.
La psicologia es üna scienza etableda chi chatta sia plazza traunter las scienzas natürelas, las scienzas socielas e las scienzas da spiert. Sieu object da retschercha es classicamaing l'orma umauna e tuocha dimena al champ da la filosofia.

Istorgia
Zieva cha la psicologia vaiva lavuro düraunt duos millennis cun metodas speculativas, pigliaiva il suramaun la metoda experimentela cul ir dal 19evel tschientiner.
La psicoanalisa es üna teoria speciela e tecnica infra la psicologia. Ella ho sieu origen tar Sigmund Freud.
La psicologia es eir ram ordinari vi da las universiteds.

Disciplinas
La psicologia es divisa in divers champs speciels, traunter oter:

psicologia da svilup
psicologia da percepziun sensuela
psicologia individuela
psicologia da societed
psicologia da communicaziun
psicologia criminela
psicologia giuridica

Litteratura
Lyle E. Bourne e Bruce R. Ekstrand: Einführung in die Psychologie. (= Introducziun in la psicologia), Quart tom (restampa). Chesa editura Dietmar Klotz, Frankfurt am Main 2005, ISBN 3-88074-500-5.
Stefan Lautenbacher, Astrid Schütz, Herbert Selg (edituors): Psychologie – Eine Einführung in ihre Grundlagen und Anwendungsfelder. (= Psicologia - Üna introducziun in sieus fundamaints e sieus champs d'adöver), Terz tom. Chesa editura W. Kohlhammer, Stuttgart, Berlin, Colonia 2005, ISBN 978-3-17-018373-5.

Colliaziuns
La societed da psicologia tudas-cha cun sias gruppas specialisedas
Pugaus, en documents pli vegls per regla numnà Arpagaus, è in anteriur vitg sin l'intschess dal vitg da Dardin. El appartegna a la vischnanca grischuna da Breil.

Istorgia
En il temp medieval fin a la fin dal 18avel tschientaner sa chattava Pugaus en vischinanza directa da la via da communicaziun sursilvana che passava da Glion sur Rueun, Vuorz, Breil a Schlans vers il Pass Lucmagn, ch'era da quel temp in pass fitg frequentà. Da quel temp furmava Pugaus la part principala dal vitg da Dardin e disponiva sco emprim dals aclauns da Dardin in'agen sanctuari, la Caplutta da Sontgaclau che sa chatta anc oz en la vischinanza da l'anteriur vitg.
Documentadas èn era duas undas da la pestilenza che han decimà la populaziun da Pugaus en l'emprima mesadad dal 17avel tschientaner. La tradiziun populara pretenda che la pestilenza haja manà a l'abandun dal vitg enturn 1800. Oz èn ins plitost da l'avis che la construcziun da la via da communicaziun en il fund da la val tranter Rueun e Trun haja isolà la culegna cunquai ch'il traffic da persunas e rauba na passava betg pli sper il vitg. Uschia vegnan ils davos abitants ad avair bandunà il vitg per sa domiciliar en ils aclauns pli bass en la vischinanza da la baselgia parochiala S.Bistgaun ch'è vegnida construida vers la fin dal 17avel tschientaner a Caprè.
Puidoux è ina vischnanca svizra en il chantun Vad en il district Lavaux-Oron.

Geografia
Puidoux sa chatta a 663 m.s.m., 12 km al sid-est da la chapitala chantunala Lausanne e 8 km al nord-vest da Vevey.
Da Puidoux appartegnan las fracziuns ed aclauns Treytorrens (383 m s. M.) en la riva dal Lai da Genevra, La Croix (630 m. s. M.), Goy (682 m. s. M.), Publoz (620 m. s. M.) en il val dal Forestay, Vers la Chapelle (684 m. s. M.) al sid dal vitg da Puidoux, Loche (687 m. s. M.) ed ina part da la fracziun da Cremières (710 m.s M.).
Las vischnancas cunfinantas da Puidoux èn Epesses, Forel (VD), Les Tavernes, Les Thioleyres, Granges (Veveyse) (FR), Chardonne, Saint-Saphorin, Chexbres, Rivaz e Meillerie (FR-74).

Populaziun
L'onn 2009 muntava il dumber d'abitants da la vischnanca a 2537 persunas La populaziun istorica da Puidoux era:

La lingua uffiziala da Puidoux è il franzos.
83.7 % da la populaziun da Puidoux è francofona, 5.7 % è da lingua portugaisa e 3.7 % è germanofona (2000)

Referenzas

Colliaziuns

puidoux.ch La pagina uffiziala da la vischnanca
Artigel Puidoux en tudestg en il Lexicon Istoric Svizzer
Artigel Dezaley en tudestg en il Lexicon Istoric Svizzer
Artigel Marsens en tudestg en il Lexicon Istoric Svizzer
Pully è ina vischnanca politica svizra en il chantun Vad en il district Lavaux-Oron. Pully è in avantlieu da l'aglomeraziun da Losanna.
Quest è ina glista dals puncts extrems da la Svizra.

Autezza

Latituda e longituda

References

Vesair era
Glista dals pli auts puncts dals chantuns da la Svizra
Glista da las pli autas structuras da la Svizra
Center geografic da la Svizra
Puncts extrems dal Mund
Geografia da la Svizra
Quest è ina glista dals punts d'ustarias.

Punts d'ustarias

Litteratura
Puntraschigna (tudestg e talian: Pontresina) è ina vischnanca politica svizra en il chantun Grischun. Ella è situada en il circul da l'Engiadin'Ota dal district Malögia. La vischnanca sa chatta en l'Engiadina, al nord dal Pass dal Bernina.

Toponim
L'interpretaziun da las emprimas menziuns documentadas pontem sarasinam (1137) e Ponte Sarracino (1303) è contestada. Blers istorichers traslateschan el sco «Pont dals Saracens» e vesan ina relaziun cun l'invasiun dals Arabs en Svizra dal 10avel tschientaner. Segund in'autra teoria deriva il num dad ina punt che tenor ses constructur Saraschin è vegnida numnada «Ponte sarasinae».

Vopna
Descripziun: Spartì da nair e d'aur (mellen), cuvert dad ina punt ad artg d'argient (alv). Vopna repassada da l'onn 1934 cun referiment al num da la vischnanca (vopna discurrind). La punt simbolisescha la Punt Ota.

Geografia

Fracziuns da la vischnanca

Populaziun

Linguas

Annotaziuns
Puplinge è ina vischnanca politica svizra en il chantun Genevra.
Pura è ina vischnanca politica svizra en il chantun Tessin che appartegna al circul Magliasina dal district Lugano.

Colliaziuns
Purtagn (tudestg Portein) è ina vischnanca politica svizra en il chantun Grischun. Ella è situada en il circul Tusaun dal district dal Rain Posteriur.
Il dialect da Puschlav u Puschlavin è in dialect da la lingua lumbarda da tip alpin discurrì en Puschlav ed en sia val.
Il Puschlavin è ina varianta conservativa dal dialect da la Vuclina ed è pli datiers al dialect da Milaun ch'ils auters dialects lumbards alpins da la Svizra, che mussan ina pli gronda influenza dal rumantsch.
El ha en cuminanza cun il rumantsch il mantegniment da "pl" e "fl" dal latin (Milaun: "fior", Puschlav: "flor", Rumantsch: "flor") e l'artitgel plural (Milaun: el gatt -> i gatt, Puschlav: el gatt -> li gatt, Rumantsch: il giat -> ils giats) ed il sun "gl".

Bibliografia
Der Dialekt des Poschiavotals : (Poschiavo - Brusio - Campocologno) / Johann Michael. - S.l. : s.n., 1905 (Halle a.d.S. : Ehrhardt Karras)
Il puter è in idiom rumantsch. El vegn discurrì en l’Engiadin’Ota tranter Malögia e Cinuos-chel sco er a Bravuogn.

Introducziun
Tar il puter sa tracti d’ina varianta dal ladin. La noziun ‹ladin› designescha en Svizra las variantas rumantschas da l’Engiadina e da la Val Müstair. Sper il puter èn quai il vallader (Engiadina Bassa) ed il jauer (Val Müstair). Il ladin en Svizra furma ina part dal rumantsch dal Grischun ed è da distinguer cleramain da la lingua ladina che vegn discurrida en il Tirol dal Sid (Dolomitas).
Il puter è stà da muntada speziala per il svilup dal rumantsch sco lingua scritta. Il pli vegl text litterar rumantsch pli lung furma la ‹Chanzun da la guerra dalg Chiastè d’Müs› (1527), scritta en puter da Gian Travers da Zuoz. Er l’emprim cudesch stampà rumantsch deriva da l’Engiadin’Ota: il 1552 è cumparì in catechissem protestant ed il 1560 il Nov Testament, omadus translatads en puter da Jachiam Bifrun da Samedan.

Scripziun e pronunzia
Malgrà numerusas adattaziun en il decurs dals tschientaners ha la lingua scritta da l’Engiadin’Ota mantegnì fin oz numerus tratgs fitg vegls, quai che renda la pronunzia pli difficila che quella dals quatter auters idioms scrits dal rumantsch.
In exempel furma la pronunzia dad -aun- sco ‹än› avant consonant resp. schizunt sco ‹äm› avant vocal ed a la fin dal pled. Il num rumantsch Silvaplauna (tud. Silvaplana) vegn perquai pronunzià sco ‹Silvapläma›.
In’autra atgnadad da la scripziun dal puter furma la finiziun -ieu che tuna sco ‹ia› (cun i accentuà ed a curt). Pervi da questa ed autras reglas vegn bainvgnieu pronunzià ‹bäjnfnjía› e vstieu (vestgì) vegn pronunzià ‹schtía› (senza v).
La differenza la pli evidenta dal puter envers il vallader (e savens er envers ils auters idioms) furma il fatg ch’in lung a vegn savens remplazzà tras in lung e (e vegn er scrit en quests cas sco e). Entant ch’igl ha num en l’Engiadina Bassa chasa, Banca chantunala, dumandar, ala vegn ditg e scrit en Engiadin’Ota chesa, Banca Chantunela, dumander, ela (mintgamai cun e lung ed accentuà).

Lingua da scola
Sco tut ils idioms rumantschs na furma er il puter betg be in dialect discurrì, mabain ina lingua scritta cun grammatica ed ortografia normada. Perquai vegn l’idiom er duvrà sco lingua da scola en tut las scolas rumantschas e bilinguas da l’Engiadin’Ota.

Scripturas e scripturs
Gian Travers (1483–1563)
Jachiam Bifrun (1506–1572)
Giovannes Mathis (1824–1912)
Simon Caratsch (1826–1892)
Gian Fadri Caderas (1830–1891)
Gian Pitschen Balastèr (1833–1894)
Clementina Gilly (1858–1942)
Gian Bundi (1872–1936)
Artur Caflisch (1893–1971)
Ursina Clavuot-Geer (1898–1983)
Reto Caratsch (1901–1978)
Selina Chönz (1910–2000)
Irma Klainguti (1917–2000)
Martin Raschèr (1920–2016)
Gion Gaudenz
Göri Klainguti
Attilio Bivetti
Anna Ratti

Colliaziuns
Ladin en il Lexicon istoric retic
Dicziunari puter
Putre è ina vischnanca chilena en la Provinzia da Parinacota, XV Regiun de Arica e Parinacota. Putre è la chapitala da la Provinza da Parinacota.

Geografia

Vitgs
Sin il territori da la vischnanca sa chattan ils vitgs da Socoroma, Tignamar, Belén, Chapiquiña, Pachama, Ancuta, Guallatiri, Parinacota, Chucuyo e Caquena.

Districts
La pùnt Valtschiel e egna pùnt da strada d'egn veial an betùn armo ca satgata agl cantùn Grischùn an Svizra. Ella colia igls vaschinadis Donat a Casti.

Literatura
Paul Michael: La pùnt Valtschiel sper Donat. En: Per mintga gi. 80avla annada, Cuira 2002
Jürg Conzett: Valtschielbrücke bei Donat. En: Bündner Monatsblatt. nr. 1/2010
Max Bill: Robert Maillart. Artemis-Verlag, Zürich 1949

Coliaziùns

Die Valtschielbrücke (vischnànca da Donat)
Quest artitgel tracta la spezia Coturnix coturnix. Per auters utschels cun num quacra vesair Quacras.

La quacra (Coturnix coturnix) è in utschè e furma la pli pitschna spezia da la famiglia da las giaglinas (galliformae). Ella ha ca. la grondezza d'ina columba. La quacra europeica selvadia è ferm periclitada.
Quacras datti tant en l'Europa, en l'Asia ed en l'America. Populara sco utschè decorativ è la quacra nanina, la quacra chinaisa (coturnix chinensis).

Il gnieu vegn bajegià en ina rusna guliva, nua che la giaglina metta 8–13 ovs. Ils pulschains naschan suenter 17 dis. Las quacras vegnan adina pli popularas sco animals da chasa, perquai ch'ellas dovran damain plaz che autras giaglinas; lur ovs e charn valan sco delicatessa. La quacra sa nutrescha da sems e d'insects.
Che la quacra era ina giada in utschè fitg derasà ed enconuschent tradescha er la poesia 'Il cont della quacra' da Giacun Caspar Muoth:

II cont della quacra

Teidla sils tuns amureivels cheu vi!
Tema Diu! pretga la quacra tudi;
Sesa sils costs dil giaraun en verdur
Clom'admonent il surpriu auditur:
Tegn po car! nies buntadeivel Signur!

Batta, rebatta siu miedi puspei:
Lauda Diu! El tei paghenta vonzei.
Riha racolta sin pradas e praus!
Sentas ti bucc', o carstgaun, moventaus!
Grazi'a Diu! che ha per tei tonts quitaus!

Vegnan malauras cun dons e sgrischur:
Roga Diu! sche fa 'l cun tei la migliur.
Vul il futur il tiu cor anguschar,
Tei consoleschi puspei miu cantar;
Sefidar! munta siu dulsch resunar.

Giacun Caspar Muoth

Classificaziun
Reginavel: Animalia
Tschep: Chordata
Classa: utschels Aves
Urden: utschels giaglina (galliformes)
Famiglia: Fasans (phasianidae)
Categoria: Quacras da terra (coturnix)
Spezia: Quacra (coturnix coturnix)
La quacra da tschof (Callipepla californica), era quacra da tschof californica, è ina spezia da la famiglia da las quacras da dents. Ses territori da derasaziun cumpiglia la costa dal vest dals Stadis Unids. Ella è ultra da quai vegnida introducida a Hawai, Nova Zelanda, a Chile ed Argentinia. La quacra da tschof vegn magari tegnida tar nus en volieras. Ins chatta ella dentant bler main savens che la quacra giapunaisa e la quacra nanina
La quacra giapunaisa (Coturnix japonica) è ina spezia d'utschels da la famiglia dals fasans (phasianidae), che fa part da la gruppa da las giaglinas (galliformes). Cun ina autezza da ca. 20 cm, furman las quacras, la spezia la pli pitschna da las giaglinas. La quacra giapunaisa vegn tegnida tar nus sco furnitur d'ovs e da charn. Ina suletta giaglina producescha radund 250-300 ovs per onn. Tant ovs sco la charn da la quacra giapunaisa valan sco delicatessas duvrads savens en la haute cuisine.

Classificaziun
Reginavel: Animalia
Tschep: Chordata
Classa: Aves
Urden: Utschels giaglina (Galliformes)
Famiglia: Fasans (Phasianidae)
Categoria: Quacras da terra (Coturnix)
Spezia: Quacra giapunaisa (Coturnix japonica)

Colliaziuns
La quacra nanina (Coturnix chinensis) è ina spezia d'utschels da la famiglia dals fasans (Phasianidae), che fa part da la gruppa da las giaglinas (Galliformes). Cun ina paisa da be 45 fin 70 grams ed ina autezza da ca. 14 cm, furman las quacras, la spezia la pli pitschna da las giaglinas.

Classificaziun
Reginavel: Animalia
Tschep: Chordata
Classa: Aves
Urden: utschels giaglina (Galliformes)
Famiglia: Fasans (Phasianidae)
Categoria: Quacras da terra (Coturnix)
Spezia: Quacra nanina (Coturnix chinensis)
Las quacras da dents (Odontophoridae), era numnadas quacras da guaud, furman ina categoria da la spezia da las giaglinas (Galliformes). Questa famiglia cumpiglia 9 categorias e 31 spezias.

Categorias e spezias
Callipepla
quacra da Douglas (Callipepla douglasii)
Quacra da chapellina (Callipepla gambelii)
Quacra da tschof (Callipepla californica)
Quacra da squamas (Callipepla squamata)
Colinus
Quacra da Virginia (Colinus virginianus)
Quacra dal puppen nair (Colinus nigrogularis)
Colinus leucopogon
Quacra da cresta (Colinus cristatus)
Cyrtonyx
Quacra da Montezuma (Cyrtonyx montezumae)
Quacra da larmin (Cyrtonyx ocellatus)
Dactylortyx
Quacra chantadura (Dactylortyx thoracicus)
Dendrortyx
Quacra da barba (Dendrortyx barbatus)
Quacra da Guatemala (Dendrortyx leucophrys)
Quacra da cua lunga (Dendrortyx macroura)
Odontophorus
Quacra da guaud da Capueira (Odontophorus capueira)
Quacra da guaud da chastogna (Odontophorus hyperythrus)
Quacra da guaud cun culier (Odontophorus strophium)
Quacra da guaud da marmel (Odontophorus gujanensis)
Quacra da guaud da puppen cotschen (Odontophorus speciosus)
Quacra da guaud da frunt cotschen (Odontophorus erythrops)
Quacra da guaud da l'ureglia naira (Odontophorus melanotis)
Quacra da guaud dal dies nair (Odontophorus melanonotus)
Quacra da guaud dal frunt nair (Odontophorus atrifrons)
Quacra da guaud dal frunt sdrimà (Odontophorus balliviani)
Sternwaldwachtel (Odontophorus stellatus)
Quacra da guaud da Tacarcuna (Odontophorus dialeucos)
Quacra da guaud guttada (Odontophorus guttatus)
Quacra da guaud da Venezuela (Odontophorus columbianus)
Quacra da guaud dal puppen alv (Odontophorus leucolaemus)
Oreortyx
Quacra da muntogna (Oreortyx pictus)
Philortyx
Quacra faschada (Philortyx fasciatus)
Rhynchortyx
Quacra da la chomma lunga (Rhynchortyx cinctus)
Las quacras da terra (Coturnix) èn ina gruppa d'utschels da la famiglia dals fasans (Phasianidae), che fa part da l'urden dals utschels giaglina (Galliformes).
La gruppa cumpiglia nov specias, da las qualas la quacra dal puppen nair da la Nova Zelanda (Coturnix novaezelandiae) è vegnida extirpada von durant il 19avel tschientaner.
Las quacras da terra han ina statura pitschna e plitost radunda ed ina cua fitg curta, cuvrida da las alas.

Spezias
Quacras da terra (Coturnix)
Quacra giapunaisa (Coturnix japonica)
Quacra europeica (Coturnix coturnix))
Quacra arlechina (Coturnix delegorguei)
Quacra da plievgia (Coturnix coromandelica)
Quacra dal puppen nair (Coturnix pectoralis)
† Quacra dal puppen nair da la Nova Zelanda (Coturnix novaezelandiae)
Quacra ipsilofora (Coturnix ypsilophora)
Quacra nanina (Coturnix chinensis)
Quacra nanina africana (Coturnix adansonii)
† Quacra da Gomera (Coturnix gomerae)
Il quart cudesch da Moses (eir numno Numeri in lingua latina seguond il pled grec Αριθμοί = cifras u alternativmaing Bemidbar in lingua hebraica per motiv dals prüms pleds dal cudesch בַּמִּדְבָּר, que voul dir aint il desert) es ün cudesch biblic e la quarta part da la Tora güdeva respectivamaing dals cudeschs da Moses aint il Vegl Testamaint tar ils cristiauns.

Cuntgnieu
Partieu aint in 36 chapitels tematisescha il cudesch ils seguaints evenimaints:

L'innumbraziun e l'uorden da chamineda dals Israelits
La proclamaziun da ledschas da diversas sorts
La chamineda dal Sinai fin al cunfin dal pajais Canaan
La fermeda in Moab avaunt il passagi sur il Jordan
Las staziuns sülla via d'Egipta fin Moab
Ils fats avaunt l'entreda aint il pajais Israel

Litteratura
Daniel Krochmalnik: Schriftauslegung. Die Bücher Levitikus, Numeri und Deuteronomium im Judentum. (= Interpretaziun da scrittüra. Ils cudeschs Leviticus, Numeri e Deuteronomium i'l giudaissem), Neuer Stuttgarter Kommentar. AT 33/5. Chesa editura Katholisches Bibelwerk, Stuttgart 2003, ISBN 3-460-07335-7.
Horst Seebass: Numeri. Biblischer Kommentar – Altes Testament 4.tom 2: Numeri 10,11 – 22,1. 2003, (374 pag.) ISBN 3-7887-1475-1.
Ludwig Schmidt: Das vierte Buch Mose – Numeri, 10,11 – 36,13. Das Alte Testament deutsch 7/2. Vandenhoeck & Ruprecht, Göttingen 2004, ISBN 3-525-51128-0.
Queen è ina band da rock britannica. Ella è vegnida fundada l’onn 1970 dals commembers Freddie Mercury, Brian May, Roger Taylor e John Deacon. Queen era durant dus decennis ina dals pli impurtants bands da rock sin l’entir mund.

Istorgia
1973 publitgescha Queen sia emprima single che aveva num Keep Yourself Alive. Ma il song è betg vegnì en ils charts. L’emprim hit da Queen era Seven Seas Of Rhye. El era l’onn 1974 sin il plaz diesch en las charts britannicas. Il medem onn publitgescha Queen l’album Queen II è ha survegnì cun vender 100’000 exemplars da l’album la platta d’argient. Cun Sheer Heart Attack ha Queen gì success in onn pli tard. L'album era en differents stadis sin las emprimas 20 posiziuns en las charts. En la Britannica schizunt sin il segund plaz. Cun la publicziun da Bohemian Rhapsody ha Queen gì in fitg grond success e quel avevan els anc onns pli tard. Els en daventads ina da las pli grondas bands da rock, enfin cura che Freddie Mercury, il chantadur e pianist, è mort. Ils auters commembers da la band deponan in nov chantadur sin il plaz da Freddie Mercury, numnadamain Adam Lambert. Ma suenter la mort da Freddie, èsi ì aval. Ma Freddie Mercury è anc adina in dals megliers musicists dal mund.

Hits
Top singels:
Killer Queen (1974)
Bohemian Rhapsody (1975)
We Will Rock You (1977)
Top albums:
A Day At The Races (1976)
News Of The World (1977)
A Night At The Opera (1975)

Prestaziuns
Ivor Novello Award per Killer Queen (1975)
Ivor Novello Award per Bohemian Rhapsody (1976)
BRIT Award Best Single Last 25 Years per Bohemian Rhapsody (1977)
Quinto (tudestg, istoric Quint im Livinental) è ina vischnanca politica svizra en il chantun Tessin. Ella è situada en il circul Quinto dal district Leventina.